ওয়েস্ট ইন্ডিয়ান
ওয়েস্ট ইন্ডিয়ান বলতে ক্যারিবীয় সাগর তীরবর্তী অ্যান্টিলেজ দ্বীপপুঞ্জ ও লুকেয়ান দ্বীপপুঞ্জসহ ওয়েস্ট ইন্ডিজ এলাকার সমগ্র অঞ্চলে বসবাসকারী বা স্থানীয় অধিবাসীদেরকে বুঝায়। কয়েকশত বছর পূর্ব থেকে ওয়েস্ট ইন্ডিজে বসবাসকারী স্থানীয় অধিবাসীদের চিহ্নিত করতে এ পরিভাষা ব্যবহৃত হতো। কিন্তু ১৬৬১ সালে ইউরোপীয়রা ইউরোপীয় উপনিবেশে অবস্থানকারীদের ক্ষেত্রেও এ শব্দের ব্যবহার করতে শুরু করে। কিছুসংখ্যক ওয়েস্ট ইন্ডিয়ান ব্যক্তি মনে করেন যে, ব্রিটিশ ওয়েস্ট ইন্ডিজের নাগরিক কিংবা স্থানীয় অধিবাসীদের জন্যই এ পরিভাষাটি প্রযোজ্য।